Diari Oficial de la Generalitat Valenciana


Sumari del DOGV 8208, del 09-01-2018 (2018/22)

RESOLUCIÓ de 28 de desembre de 2017, de la directora general de Justícia, de la Conselleria de Justícia, Administració Pública, Reformes Democràtiques i Llibertats Públiques, per la qual es resol inscriure la modificació dels Estatuts del Col·legi Oficial de Fisioterapeutes de la Comunitat Valenciana i se'n disposa la publicació en el Diari Oficial de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8208

Data del DOGV
:   09-01-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/22


Data del document
:   28-12-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 28 de desembre de 2017, de la directora general de Justícia, de la Conselleria de Justícia, Administració Pública, Reformes Democràtiques i Llibertats Públiques, per la qual es resol inscriure la modificació dels Estatuts del Col·legi Oficial de Fisioterapeutes de la Comunitat Valenciana i se'n disposa la publicació en el Diari Oficial de la Generalitat Valenciana. [2018/22]  
  
Vist l'expedient de sol·licitud de modificació estatutària instruït a instàncies del Col·legi Oficial de Fisioterapeutes de la Comunitat Valenciana, inscrit amb el número 86 de la Secció Primera del Registre de Col·legis Professionals i de Consells Valencians Professionals de la Comunitat Valenciana, en el qual es sol·licita la inscripció de la modificació dels estatuts en el mencionat registre, atenent als següents  
  
  
Fets  
  
Primer  
El president del Col·legi Oficial de Fisioterapeutes de la Comunitat Valenciana va presentar, en data de 28 de desembre de 2015, sol·licitud d'inscripció de la modificació parcial dels Estatuts del Col·legi Oficial de Fisioterapeutes de la Comunitat Valenciana, en el Registre de Col·legis Professionals i de Consells Valencians de Col·legis Professionals de la Comunitat Valenciana, en compliment del que preveu l'article 11 de la Llei 6/1997, de 4 de desembre, de consells i col·legis professionals de la Comunitat Valenciana.  
  
Segon  
Els actuals Estatuts del Col·legi Oficial de Fisioterapeutes de la Comunitat Valenciana van ser aprovats mitjançant Resolució de 19 de febrer de 2015, del director general de Justícia de la Conselleria de Governació i Justícia, per la qual es va resoldre inscriure la modificació dels Estatuts del Col·legi Oficial de Fisioterapeutes de la Comunitat Valenciana i se'n va disposar la publicació en el Diari Oficial de la Generalitat Valenciana (DOCV 7477, 03.03.2015).  
  
Tercer  
Per mitjà d'ofici de 4 de gener de 2016, el Servei d'Entitats Jurídiques de la Conselleria de Justícia, Administració Pública, Reformes Democràtiques i Llibertats Públiques, va sol·licitar al Col·legi que esmenara la seua petició inicial, per no tindre la totalitat dels requisits necessaris per a la seua tramitació.  
  
Quart  
El secretari del Col·legi Oficial de Fisioterapeutes de la Comunitat Valenciana va presentar escrit de data 18 de gener de 2016, en què esmenava els defectes de la sol·licitud.  
  
Cinqué  
Per mitjà d'ofici de 5 de desembre de 2016, el Servei d'Entitats Jurídiques de la Conselleria de Justícia, Administració Pública, Reformes Democràtiques i Llibertats Públiques va formular observacions prèvies al control de legalitat en relació amb la inscripció de la modificació estatutària i es va concedir el termini d'un mes a l'efecte.  
  
Sisé  
Davant de la inactivitat del Col·legi, per mitjà d'ofici de 23 de novembre de 2017, el Servei d'Entitats Jurídiques de la Conselleria de Justícia, Administració Pública, Reformes Democràtiques i Llibertats Públiques, va realitzar a l'interessat advertència de caducitat i li va donar a aquest efecte un termini de tres mesos per a continuar el procediment.  
  
Seté  
Amb data 12 de desembre de 2017, el secretari del Col·legi de Fisioterapeutes de la Comunitat Valenciana va enviar escrit pel qual el Col·legi acceptava els suggeriments que, sobre la modificació parcial del seus estatuts, va realitzar el Servei d'Entitats Jurídiques de la Conselleria de Justícia, Administració Pública, Reformes Democràtiques i Llibertats Públiques.  
  
Huité  
La modificació estatutària, la inscripció de la qual se sol·licita, es refereix al canvi de redacció de l'article 17, lletra b, la redacció del qual és del tenor literal següent:  
«b) Prestar-se que el seu nom figure com a director, assessor o treballador de centres de curació, empreses, acadèmies o altres institucions formatives que incórreguen en confusió, publicitat enganyosa o que atempte contra la salut pública i contra els drets dels consumidors i usuaris»  
  
Fonaments de dret  
  
Primer  
Revisat el text de modificació dels Estatuts del Col·legi Oficial de Fisioterapeutes de la Comunitat Valenciana, contenen totes les determinacions exigides per l'article 10 de la Llei 6/1997, de 4 de desembre, de consells i col·legis professionals de la Comunitat Valenciana.  
  
  
Segon  
La modificació estatutària ha sigut aprovada amb els requisits i les formalitats que preveuen el mencionat article i els Estatuts del Col·legi.  
  
  
Tercer  
L'expedient l'ha tramitat el Servei d'Entitats Jurídiques, adscrit a la Direcció General de Justícia de la Conselleria de Justícia, Administració Pública, Reformes Democràtiques i Llibertats Públiques, competent perquè així ho disposa l'article 6.1 de l'esmentada Llei 6/1997, tenint en compte el que preveu la disposició final del Decret 4/2002, de 8 de gener, en virtut de les atribucions que té conferides pel Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques.  
  
  
Vistos l'article 36 de la Constitució i l'article 49.1.22a de l'Estatut d'Autonomia de la Comunitat Valenciana; la Llei 2/1974, de 13 de febrer, de col·legis professionals, amb les modificacions posteriors, en els preceptes bàsics; els articles 11, 25 i 26 de la Llei 6/1997, de 4 de desembre, de la Generalitat Valenciana, de consells i col·legis professionals de la Comunitat Valenciana, i també els articles 21 i 74 del Decret 4/2002, de 8 de gener, del Govern Valencià, pel qual s'aprova el seu reglament de desplegament, i la resta de disposicions complementàries de pertinent aplicació, es dicta la resolució següent:  
  
Primer  
Inscriure la modificació parcial dels Estatuts del Col·legi Oficial de Fisioterapeutes de la Comunitat Valenciana en el Registre de Col·legis Professionals i de Consells Valencians Professionals de la Comunitat Valenciana, amb el literal del seu article 17 següent:  
  
«b) Prestar-se que el seu nom figure com a director, assessor o treballador de centres de curació, empreses, acadèmies o altres institucions formatives que incórreguen en confusió, publicitat enganyosa o que atempte contra la salut pública i contra els drets dels consumidores i usuaris».  
  
Segon  
Que es publique la present resolució en el Diari Oficial de la Generalitat Valenciana.  
  
Contra la present resolució, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació; o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de la seua notificació. Tot això, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14, i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
  
València, 28 de desembre de 2017.- La directora general de Justícia: Verónica López Ramón.